EkBass/fiwiki-20250220-pages-articles huggingface dataset:
Mut hei

Mut hei on suomalaisen heavy metal -yhtyeen Waltarin toinen EP-levy. Se on julkaistu vuonna 1990 levymerkillä Stupido Records. == Kappaleet == ;A-puoli # # ;B-puoli # * # == Kokoonpano == * Kärtsy Hatakka – laulu, basso, kosketinsoitin * Sami Yli-Sirniö – kitarat * Jariot Lehtinen – kitarat * Janne Immonen – kosketinsoitin * Sale Suomalainen – rummut == Aiheesta muualla == * * Mut hei discogs.com -sivustolla Luokka:Vuoden 1990 EP:t Luokka:Waltarin albumit Luokka:Mikko Karmilan tuottamat albumit
Valfrid

Valfrid tai Walfrid on alun perin saksalainen miehen etunimi. Nimen muinaissaksalainen alkumuoto Walefried merkitsee taistelutantereen turvaa. Suomessa nimi Valfrid on Digi- ja väestötietoviraston tietojen mukaan annettu vuoden 2019 loppuun mennessä noin 4260 henkilölle. Nimen muunnoksina ovat Suomessa käytössä Vallu ja Valle, Pohjanmaalla myös Valfriiti ja Friiti. Nimeä tai mitään sen muunnosta ei ole suomenkielisessä kalenterissa, mutta suomenruotsalaisen kalenterin mukaan Valfridin nimipäivä on 12. lokakuuta. == Tunnettuja Valfrid- ja Walfrid-nimisiä == * Valfrid Ahonen (1893–1939), suomalainen näytelmäkirjailija * Walfrid Alhainen (1869–1947), suomalainen kansanedustaja * Valfrid August Vilhelm Blåfield, suomalainen kihlakunnantuomari, senaattori ja oikeusneuvos * Valfrid Leopold Brehmer (1818–1887), suomalainen vuorihallituksen intendentti ja valtioneuvos * Valfrid Eskola (1889–1961), suomalainen asutusneuvoja, kunnallisneuvos ja kansanedustaja * Valfrid Hedman (1872–1939), suomalainen kirjallisuuden suomentaja * Walfrid Hellman (1883–1952), ruotsalainen ampuja * Valfrid Jalo (k. 1918), suomalainen punakaartin rintamapäällikkö * Walfrid Kauhanen (1881–1940), suomalainen taidemaalari * Walfrid Lehto, Volpi Leuto (1896–1946), amerikansuomalainen oopperalaulaja * Valfrid Nykänen (1894–1918), suomalainen sotilaslentäjä * Valfrid Paavo-Kallio (1887–1908), suomalainen kirjakauppias ja kirjailija * Valfrid Perttilä (1878–1953), suomalainen kommunistipoliitikko * Valfrid Resch, Valle Resko (1910–1988), suomalainen nyrkkeilijä, pesäpalloilija, nyrkkeilyvalmentaja ja -tuomari ja urheilujohtaja * Knut Robert Karl Walfrid Spåre (1831–1903), suomalainen upseeri ja senaattori * Walfrid Suhonen (1871–1938), suomalainen virkamies, upseeri ja vt. maaherra * Oskar Valfrid Vappula (1895–1967), suomalainen kansakoulunopettaja ja näytelmäkirjailija * Valfrid Vasenius (1848–1928), suomalainen kirjallisuudentutkija * Valfrid Åkerlund (s. 1955), suomalainen gospelmuusikko, laulaja, laulujentekijä ja musiikinsovittaja == Lähteet == Luokka:Etunimet
Avala-torni

Avala-torni () on 204,5 metriä korkea televisio- ja radiotorni Serbiassa. Avala-torni sijaitsee Avala-vuoren päällä Belgradin kaupungissa Serbiassa. Alkuperäinen torni valmistui vuonna 1965, mutta se tuhoutui Naton joukkojen pommittaessa kaupunkia vuonna 1999 Kosovon sodan aikana. Tornin jälleenrakentaminen aloitettiin 21.12.2006 ja se valmistui 21.4.2010. Avala- torni on Serbian korkein torni. Tornin suunnitelivat arkkitehdit Uglješa Bogdanović ja Slobodan Janjić. Alkuperäisen tornin rakentaminen aloitettiin vuonna 1961 ja se valmistui vuonna 1965. Alkuperäinen torni oli 202,87 metriä korkea kun taas uusi torni on 204,5 metriä korkea. == Lähteet == == Aiheesta muualla == Luokka:Belgradin rakennukset ja rakennelmat Luokka:Tornit Luokka:Uudelleenrakennetut rakennukset ja rakennelmat
Betoniyö (elokuva)

Betoniyö on vuonna 2013 ensi-iltansa saanut Pirjo Honkasalon ohjaama draamaelokuva. Se on elokuvatuotantoyhtiö Bufon tuottama ja se perustuu Pirkko Saision samannimiseen romaaniin vuodelta 1981. Elokuvan maailmanensi-ilta oli Toronton elokuvajuhlilla 7. syyskuuta 2013. Suomessa sen ensiesitys oli Rakkautta ja anarkiaa -festivaaleilla 22. syyskuuta 2013. Teatterilevitykseen elokuva tuli 1. marraskuuta 2013. Sitä on esitetty lukuisilla elokuvajuhlilla. Betoniyö valittiin syyskuussa 2014 Suomen ehdokkaaksi parhaan vieraskielisen elokuvan Oscar-palkinnon kategoriaan. Se ei kuitenkaan päässyt listalle, jolta vieraskielisen elokuvan Oscarin saaja valitaan. == Juoni == Betoniyö kertoo kahdesta veljeksestä ja yhdestä vuorokaudesta Helsingissä. Vanhempi veli on lähdössä kärsimään vankeusrangaistustaan ja viettää viimeiset hetkensä vapaana 14-vuotiaan pikkuveljensä kanssa. Suomen elokuvasäätiön mukaan "rohkea ja analyyttinen kaupunkielokuva kertoo unenomaisen tarinan hauraasta mielestä ja viattomuuden kadottamisesta." == Tuotanto == Elokuvan tuottivat Bufolle Misha Jaari ja Mark Lwoff. Elokuvan yhteistuottajia olivat ruotsalainen Plattform Produktion ja tanskalainen Magic Hour Films. Elokuvaa rahoittivat Suomen elokuvasäätiö (800 000 eurolla), Yleisradio, Nordisk Film & TV Fond, Svenska Filminstitutet, Det Danske Filminstitut ja Danske Radio. Elokuvan levityksestä Suomessa vastasi Cinema Mondo. == Näyttelijät == == Palkintoja == Betoniyö sai kuusi Jussi-palkintoa: elokuva, ohjaus, äänisuunnittelu, leikkaus, lavastus ja kuvaus. Elokuva oli ehdolla Pohjoismaiden neuvoston elokuvapalkinnon saajaksi. == Lähteet == == Aiheesta muualla == * Virallinen sivusto (Archive.org) * Makkonen, Velipekka: ”Ihmisiä Betoniyössä”, Pirjo Honkasalon haastattelu ja oheisjuttu ”Valoa yössä”, Filmihullu 6/2013. Luokka:Vuoden 2013 suomalaiset elokuvat Luokka:Suomalaiset draamaelokuvat Luokka:Pirjo Honkasalon ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Jussi-palkitut elokuvat
Gibraltarpedia

Gibraltarpedia on Gibraltarin ja sen lähialueiden rakennusten, henkilöiden, eläinten ja kasvien kattamiseen Wikipediassa tähtäävä projekti, joka aloitettiin heinäkuussa 2012. Projekti pohjautuu aiemmin toteutettuun saman tyyliseen projektiin Monmouthpedia, jossa katettiin walesilaiseen Monmouthin kaupunkiin liittyneitä artikkeleita. Projekti herätti kiinnostusta, mutta myös kritiikkiä mediassa. Kritiikki kohdistui Wikimedia UK:n eli Yhdistyneen kuningaskunnan Wikimedian entisen hallituksen jäsenen vastaanottamiin palkkioihin projektiin liittyen. ==Projekti== Gibraltarpedian tarkoituksena on kattaa Gibraltariin ja sen lähialueisiin Espanjassa ja Marokossa liittyviä aiheita Wikipediassa. Projektia tekemässä on vapaaehtoisten lisäksi Gibraltarin hallinto, Gibraltarin museo ja turismilautakunta. Alkuperäisen idean projektista sai Tyson Lee Holmes, joka kuultuaan Monmouthpediasta uskoi samanlaisen projektin olevan hyödyllinen Gibraltarille. Hän otti yhteyttä Gibraltarin museon Stewart Finlaysoniin, joka puolestaan otti edelleen yhteyttä Wikimedian Yhdistyneen kuningaskunnan osastoon. Monmouthpedian alullepanijat kutsuttiin Gibraltarille keskustelemaan projektista. Gibraltarilla projekti nähtiin keinona tukea alueen turismia ja Gibraltarin turismista vastaava ministeri Neil Costa järjesti muun muassa kiertoja historiallisissa kohteissa Wikipediasta kutsutuille henkilöille. Gibraltar solmi myös sopimuksen konsultaatiosta Wikimedian jäsen Roger Bamkinin kanssa konsultaatiosta QR-koodien käytöstä ja projektiin osallistuvien neuvonnasta. QR-koodeja on tarkoitus laittaa esille Gibraltarilla, jolloin älypuhelinten käyttäjät voivat paikanpäällä lukea koodin ja päästä paikkaa tai asiaa koskevaan Wikipedia-artikkeliin omalla kielellään. Gibraltarpedian projektiin osallistuvat Wikipedian käyttäjät saavat pisteitä uusista artikkeleista, hyviksi tai suositelluiksi arvioiduista artikkeleista ja kuvien lisäämisestä Wikipedia Commonsiin. Pisteitä saa myös "Tiesitkö että..." listalle päässeistä artikkeleista. Projekti jakaa palkintoja käyttäjien keräämien pisteiden perusteella. Pääpalkinto on matka Gibraltarille, jonka lisäksi jaetaan useita pienempiä palkintoja. BBC:n artikkelin mukaan projektiin osallistuvat tuottivat noin 20 uutta artikkelia päivittäin useilla eri kielillä. ==Vastaanotto== Projekti herätti kritiikkiä ensin Wikipedian yhteisön sisällä ja sitten myös mediassa kun Bamkinia syytettiin "Tiesitkö, että..." toiminnon väärinkäytöstä asiakkaidensa hyväksi. Fox Newsin mukaan Gibraltar oli saanut toiminnan seurauksena satoja miljoonia artikkelien lukukertoja. Asiaa käsiteltiin myöhemmin myös muun muassa Forbesissa, Le Mondessa, The Daily Telegraphissa ja Helsingin Sanomissa. Jimmy Wales otti kantaa asiaan sanomalla, että Wikipedian virallisissa toimissa toimivan henkilön on vastuutonta ottaa asiakkailta rahaa paremman näkyvyyden saamiseksi Wikipediassa. Bamkin itse kiisti muokanneensa Wikipediaa maksua vastaan. Hän kuitenkin erosi tehtävistään Wikimediassa syyskuussa 2012. Myös Gibraltar kiisti maksaneensa Bamkinille Gibraltarin näkyvyyden kohottamisesta Wikipediassa. ==Lähteet== == Aiheesta muualla == Luokka:Wikipedia Luokka:Gibraltar
Tripartite-luokka

Tripartite-luokka on Ranskan, Alankomaiden ja Belgian yhdessä suunnittelema miinantorjunta-alusluokka, jonka suunnittelun lähtökohtana käytettiin Ranskan merivoimien Circé-luokkaa. Sopimukseen sisältyi, että kukin maa valmistaisi omien alustensa suunnitelman mukaisen rungon. Ranska toimitti kaikkiin aluksiin miinantorjuntajärjestelmät sekä elektroniikan, Alankomaat voimansiirtojärjestelmän koneistoineen ja Belgia miinantorjuntajärjestelmien koneistot sekä sähkön tuottamiseen tarvittavat laitteet.Gardiner, Robert s. 131 Runko, kansi ja laipiot muodostavat yhden kokonaisuuden, jonka seinämän paksuus vaihtelee kahdestakymmenestä neljäänkymmeneen millimetriin. Rakenne on jäykistetty trapetsirakentein ja kiinnitykset on tehty lasikuitunastoin. Vahvisteena on käytetty teräsrakeita. Voimansiirto vastaa Circé-luokan voimansiirtoa, johon on lisätty keulaan suihkumoottorit. Keulan ohjauksella on saatu lisää hallittavuutta miinantorjunnan aikana. Sähköiset aktiiviset peräsimien ja keulasuihkujen voimanlähteenä on kolme Astazou IVB kaasuturbiinikonetta, joista kukin tuottaa 150 kilowattia. Neljäs dieselgeneraatroti tuottaa 160 kW, mikä toimii risteilymoottorina sekä sähkön tuottoon aluksella. Aluksen pääakseli pyörittää viisilapaista CP-potkuria. Miinantorjuntakaikuluotain DURM 21B on pienempi ja tehokkaampi kuin edeltäjänsä ja se kykenee havaitsemaan miinan 80 metrin syvyydestä. Kaikuluotain voidaan nostaa rungon sisään ajon aikana. Alusten varsinainen raivauskyky on heikohko ja niille on asennettu ainoastaan kevyt torjuntakalusto. == Ranska == Ranskan laivasto oli tarkoitus tilata 15 Éridan- luokan alusta, mutta määrä pienennettiin budjettisyistä kymmeneen.Gardiner, Robert s. 132 == Belgia == Belgia tilasi kymmenen Aster-luokan alusta. Belgialla oli aluksi ongelmia runkojen valmistamisessa ja tilaukset siirrettiin helmikuussa 1981 Béliardilta.Gardiner, Robert s. 27 == Alankomaat == Alankomaat tilasi 15 Alkmaar-luokan alusta.Gardiner, Robert s. 283 == Pakistan == Pakistan tilasi Ranskasta DCN:ltä kolme alusta tammikuussa 1992. Ranskan laivasto toimitti jo marraskuussa yhden aluksen Munsifiksi nimetyn Sagittaren, jonka tilalle valmistettiin uusi Lorientin telakalla uusi samalla nimellä ja runkonumerolla. Toinen alus Muhafiz laskettiin vesille 8. heinäkuuta 1995 Lorientin telakalta ja kolmas Mahmood valmistettiin Karachin laivastontelakalla DCN:n tuella.Gardiner, Robert s. 301 ==Lähteet == * === Viitteet === * Luokka:Miinantorjunta-alukset
Pesäpallon maailmancup 2012

Seitsemäs Pesäpallon maailmancup järjestettiin Australiassa Gold Coastissa 10.-13.10.2012. Turnaukseen osallistui pelaajia neljästä maasta. Saksasta ja Sveitsistä kuitenkin vain yksittäisiä pelaajia, jotka yhdistettiin australialaisten ja suomalaisten tuella Euroopan joukkueeksi. Ennen turnauksen alkua pelatussa krikettimaaottelussa Australia voitti Suomen 114-113. Suomi voitti turnauksen kaikissa sarjoissa (miehet, naiset ja sekajoukkueet) ja Australia sai hopeaa. Turnauksen parhaina pelaajina palkittiin Australian Tanya Kankaanpää ja Luke Niemi sekä Suomen Kirsi Laine ja Kari Löytökorpi. Suomen miesjoukkue: Sami Haapakoski, Tuomas Hautala, Henri Heinäheimo, Martti Holma, Teemu Kangasvieri, Sami Joukainen, Antti Kalenius, Juha Korhonen, Timo Lehto, Kari Löytökorpi, Jukka Marttala, Ossi Muurainen, Henri Puputti, Veli- Pekka Still ja Erno Tuomainen. Pelinjohtajina toimivat Löytökorpi ja Marttala. Suomen naisjoukkue: Anne Aatola, Virpi Hukka, Eeva Kettunen, Minttu Koivunen, Marjut Korhonen, Eeva Kujanpää, Kirsi Laine, Essi Leppänen, Jaana Marjamäki, Sanna Marttala, Heli Pennanen, Petra Pihlström, Salla Puhakka ja Inga Ärnfors. Pelinjohtajina toimivat Satu Mikola ja Pirjo Mäkelä. == Lopputulokset == Sija Miehet Naiset Sekajoukkueet Eurooppa Eurooppa ==Lähteet== * Pesäpalloliiton toimintakertomus 2012 * Liiton sivuilta == Aiheesta muualla == * https://sites.google.com/site/pesisau/worldcup2012 * http://www.pesis.fi/?x21605=3675436 * Tulokset Luokka:Vuoden 2012 pesäpallo Luokka:Pesäpallon maailmancup
Coletti

Coletti tai Colletti on muun muassa seuraavien henkilöiden sukunimi: * Alexandra Coletti (s. 1983), monacolainen alppihiihtäjä * Diego Coletti (s. 1941), italialainen roomalaiskatolinen piispa * Filippo Coletti (1811–1894), italialainen oopperalaulaja, * Giovanni Battista Coletti (s. 1948), italialainen miekkailija * Stefano Coletti (s. 1989), monacolainen moottoriurheilija === Colletti === * Lucio Colletti (1924–2001), italialainen filosofi * Michael Colletti (s. 1965), yhdysvaltalainen muusikko == Kuvitteellisia henkilöitä == * Rick Coletti, kokki televisiosarjassa Täydelliset naiset. == Katso myös == * Collett, sukunimi * Ruskorotta () Luokka:Sukunimet
Syrjäytymisvaikutus

Syrjäytymisvaikutuksella tarkoitetaan ekspansiivisen finanssipolitiikan aiheuttamaa korkojen nousua, jolloin yksityinen kysyntä ja investoinnit supistuvat. Toisin sanoen, kun valtio lisää kulutusta, yksityiset investoinnit ja kulutus syrjäytyvät. Muutokset finanssipolitiikassa siirtävät IS-käyrää, joka kuvaa tasapainoa hyödykemarkkinoilla. Ekspansiivinen finanssipolitiikka siirtää IS-käyrää oikealle kohdasta IS1 kohtaan IS2. Lisäksi, ekspansiivinen finanssipolitiikka siirtää reaalitulojen tasapainotilaa kohdasta Y1 kohtaan Y2 ja korkotasoja kohdasta i1 kohtaan i2. Korkotason pysyessä kohdassa i1, korkeammat valtion menot kasvattavat kokonaiskysyntää. Tämä kysynnän kasvun tulee näkyä tuotoksessa. Korkotason noustessa, reaalitulojen tasapainon on noustava valtion tulojen ja kertoimen (multiplier) tulon verran. Jos korko i1 pysyy vakiona, hyödykemarkkinat ovat tasapainossa, niin että suunniteltuja menoja vastaa tuotos, mutta rahoitusmarkkinat eivät ole enää tasapainossa. Tulo lisääntyy, ja sen vuoksi rahan kysyntä lisääntyy. Koska kysyntää on ylenmäärin, korot kasvavat. Yritysten suunnitellut menot supistuvat korkeiden korkojen vuoksi ja siten kokonaiskysyntä supistuu. Tämän vuoksi tasapainotila on korkeammilla koroilla. Tämän vuoksi koron muutos ja sen vaikutus kokonaiskysyntään vaimentaa ekspansiivisen finanssipolitiikan ja valtion kulutuksen vaikutusta. == Katso myös == *Sääntelyhäiriö *Leikkaus (talouspolitiikka) ==Lähteet== Roger W. Spencer & William P. Yohe, 1970. «The 'Crowding Out' of Private Expenditures by Fiscal Policy Actions», Federal Reserve Bank of St. Louis Review, October, pp. 12-24 Luokka:Makrotaloustiede Luokka:Finanssipolitiikka Luokka: Sääntelyhäiriö
Jenni Farley

Jennifer "Jenni" Farley "Jwoww" (oik. Jennifer, syntynyt 27. helmikuuta 1986), tunnetaan myös nimellä JWoww, on yhdysvaltalainen televisioalan henkilö. Hän tuli julkisuuteen yhtenä kahdeksasta päähenkilöstä Music Television (MTV) -kanavan tositelevisiosarjassa Jersey Shore. Hän teki myös useita esiintymisiä muissa ohjelmissa, kuten TNA Impact!:ssa ja Disaster Datessa. Hän omistaa rusketustuotesarjan Australian Goldin kanssa. Farley sai kihlattunsa Roger Mathewsin kanssa tyttären, Meilani Alexandra Mathewsin, 13. heinäkuuta 2014. Farleyn ja Mathewsin häitä juhlittiin 18. lokakuuta 2015 ja samaisessa tilaisuudessa he ilmoittivat odottavansa toista lastaan. Farley kävi Columbia Hight Schoolia East Greenbushissa, New Yorkissa. Hän on espanjalais- irlantilaista syntyperää. Ennen uraansa TV:ssä hän toimi lastenhoitajana. Ennen Jersey Shorea Farley omisti graafisen suunnittelun yrityksen nimeltä Jenni Farley Desings Inc. Joulukuussa 2009 Farley esiintyi ensi kertaa Jersey Shoressa, jossa hän sekä seitsemän hänen kämppäkaveriaan viettivät kesän Seaside Heightsissa, New Jerseyssä. Toinen tuotantokausi kuvattiin Miamissa, Floridassa, ja kolmas tuotantokausi jälleen New Jerseyssä. Sarjan neljäs tuotantokausi kuvattiin Italian Firenzessä. Vaikka huhuttiin, etteivät sarjan tähdet kirjoittaisi uusia sopimuksia ennen kuin heidän palkkiotaan korotettaisiin, kaikki kahdeksan pääesiintyjää tekivät lopulta sopimuksen uuden kauden kuvaamisesta. Farley julkisti mallistonsa "Filthy Couture" Las Vegasissa, Nevadassa muotinäytöksessä heinäkuussa 2010. Neljän toimintakuukauden jälkeen malliston myyminen lopetettiin lokakuussa 2010 uhkaavan tavaramerkkioikeussyytteen takia. Farley ilmoitti, ettei tuotemerkkiä lopetettaisi ja uusi mallisto julkistettaisiin. Huhtikuussa 2011 MTV ilmoitti tilanneensa kaksi Jersey Shoren spin-off-sarjaa, joista toisessa esiintyisivät Farley ja Nicole Polizzi. Ensimmäinen tuotantokausi sisältäisi 12 jaksoa. Vuonna 2010 Farley julkaisi kirjan nimeltä "The Rules According to JWOWW: Shore-Tested Secrets On Landing a Mint Guy, Staying Fresh To Death, and Kicking the Competition to the Curb". Hänet on parhaillaan haastettu oikeuteen hänen kuvattuaan useita jaksoja tositelevisio-ohjelmaansa asunnossaan, väitetysti ilman vuokraisäntänsä lupaa. Vuonna 2012 Farley ja Nicole Polizzi, joka esiintyi myös Jersey Shoressa, esiintyivät 12-jaksoisessa spin-off- sarjassa nimeltä Snooki & JWoww, joka tuli ensi-iltaan MTV:llä 21. kesäkuuta 2012. Sarja kuvattiin kuuden viikon ajanjakson aikana kaksikerroksisella, entisellä paloasemalla lähellä Grove streetiä ja Mercer streetiä Jersey Cityssä, New Jerseyssä. Sarja seuraa Polizzin ja Farleyn muuttoa kämppäkavereiksi ja sitä on kuvailtu nykypäivän Laverne & Shirleyksi. Lokakuussa 2011 JWoww julkaisi henkilökohtaisen sivustonsa JWOWW.com jakaakseen kunkin hetkiset kiinnostuksenkohteensa ja tarjotakseen vinkkejä faneilleen parisuhde-, kauneus- ja kuntoiluongelmiin. == Aiheesta muualla == * Luokka:Yhdysvaltalaiset televisioalan henkilöt
Szczecin-Świnoujścien satama

Szczecin-Świnoujścien satama (, , LOCODE: PL SZZ (Szczecin) ja PL SWI (Świnoujście)) on Puolan länsirajan tuntumassa sijaitsevien Szczecinin ja Świnoujścien kaupunkien yhteinen, vuonna 1996 perustettu satamalaitos. ==Kahden kaupungin satamia== ===Świnoujścien satama=== Itämeren äärellä sijaitseva Świnoujścien satama pystyy ottamaan vastaan aluksia, joiden syväys on enintään 13,2 metriä ja joiden pituus ei ylitä 270 metriä. Satamaan kuuluu Puolan suurin kuivabulkin käsittelyterminaali (erityisesti hiiltä ja rautamalmia) sekä lauttaterminaali. Kaupunki toimi jo 1700-luvun puolivälissä Szczecinin (tuolloin Stettin) ulkosatamana. ===Szczecinin satama=== Mereltä 65 kilometriä sisämaahan päin sijaitsevaan Szczecinin satamaan saavat tulla syväykseltään korkeintaan 9,15-metriset ja pituudeltaan 215-metriset alukset. Satama on yleissatama. ===Nesteytetyn kaasun (LNG) terminaali=== Szczecinin syväsatama-alueen Itämeren-puoleiselle rannalle rakennettiin uusi aallonmurtaja ja sen suojaan aluksi suuruudeltaan 2,5 miljardin kuutiometrin (bmc) vuosikapasiteettiin kykenevä LNG-terminaali. Vuonna 2017 uutisoitiin tarpeesta kasvattaa tämän sataman tällöin jo 5,0 miljardin kuutiometrin LNG- vuosikapasiteettia edelleen 7,5 miljardiin kuutiometriin. Esimerkiksi Puolan valtion kontrolloima maakaasuyhtiö PGNiG oli suunnitellut tuovansa jatkossa Qatarista 2,9 miljardia kuutiometriä nesteytettyä maakaasua vuosittain sataman kautta. Maakaasuyhtiö oli käynyt keskusteluja myös Yhdysvalloista tuotavan LNG:n määrän lisäämiseksi. ===Vapaa-alueet=== Sekä Świnoujścien että Szczecinin satama-alueilla on erilliset vapaa-alueet EU:n tullialueen ulkopuolista varastointia ja liiketoimintaa varten. ==Rahdin määrä== Vuonna 2011 satama oli rahtitonneissa mitattuna Puolan toiseksi suurin satama Gdańskin sataman jälkeen, ja konttirahtitonnien osalta 3. suurin Gdynian sataman jälkeen. Szczecin-Świnoujścien sataman vuosittainen rahtimäärä: vuosi 2005 2006 2007 2008 2009 2010 2011 2012 2013 2014 miljoonaa tonnia 16,1 14,9 13,7 19,2 16,5 20,8 21,4 21,3 22,75 23,4 ==Lähteet== ==Aiheesta muualla== *Szczecinin sataman kotisivut (port.szczecin.pl) *Webkameroja satama-alueelta (port.szczecin.pl) Luokka:Szczecinin liikenne Luokka:Puolan satamat
Moisander

Moisander on muun muassa seuraavien suomalaisten henkilöiden sukunimi: * Erkki Moisander (s. 1953), vakuutusyhtiön toimitusjohtaja, kansanedustaja * Henrik Moisander (s. 1985), jalkapalloilija * Johanna Moisander, organisaatioviestinnän professori * Leevi Moisander (1907–1997), Mannerheim- ristin ritari * Niklas Moisander (s. 1985), jalkapalloilija, Henrik Moisanderin veli
Toivio

Toivio tarkoittaa muun muassa seuraavia: *Toivio, Pirkkalan 18. kunnanosa ==Sukunimenä== *Anitta Toivio (s. 1953), kuvataiteilija ja kuvanveistäjä *Joona Toivio (s. 1988), jalkapalloilija *Kalle Toivio (s. 1979), pianisti ja urkuri *Miia Toivio (s. 1974), runoilija *Päivi Hiltunen-Toivio (s. 1952), diplomaatti *Samuli Toivio (1923–2011), rovasti ja kanslianeuvos *Seeli Toivio (s. 1976), laulaja, sanoittaja, sovittaja, sellisti ja konserttimanageri *Veikko Toivio (1914–1975), Mannerheim-ristin ritari *Väinö Toivio (1880–1934), arkkitehti === Kuvitteellisia henkilöitä === *Elsa Toivio, televisiosarjassa Salatut elämät.
Eremenko

Eremenko tai Jerjomenko on muun muassa seuraavien henkilöiden sukunimi: * Aleksandr Jerjomenko (s. 1980), venäläinen jääkiekkomaalivahti * Alexei Eremenko Jr. (s. 1983), suomenvenäläinen jalkapalloilija * Alexei Eremenko Sr. (s. 1964), venäläissyntyinen jalkapalloilija * Andrei Jerjomenko (1892–1970), Neuvostoliiton marsalkka * Konstantin Jerjomenko (1970–2010), venäläinen futsalpelaaja * Roman Eremenko (s. 1987), suomenvenäläinen jalkapalloilija * Sergei Eremenko (s. 1999), suomalainen jalkapalloilija
Hetemaj

Hetemaj on sukunimi ja tarkoittaa muun muassa seuraavia: * Fatbardhe Hetemaj (s. 1985), suomalainen poliitikko ja vuoden 2009 pakolaisnainen * Mehmet Hetemaj (s. 1987), jalkapalloilija * Perparim Hetemaj (s. 1986), jalkapalloilija
City Boy

City Boy on norjalaisen Donkeyboy-yhtyeen toiselta studioalbumilta, Silver Moonilta julkaistu elektro-pop -single. Single julkaistiin 29. marraskuuta 2011. Single on yltänyt Tanskassa ja Norjassa singlelistan 1. sijalle. ==Kappalelista== * 1. "City Boy" - 3:25 ==Listasijoitukset ja saavutukset== ====Sijoitukset==== Listat (2011) Sija Tanska (Tracklisten) 1 Suomi (Suomen Virallinen Lista) 7 Norja (VG-lista) 1 ==== Saavutukset ==== Valtio Myöntäjä Saavutus Tanska IFPI Platinaa ==Lähteet== Luokka:Vuoden 2011 kappaleet Luokka:Donkeyboyn kappaleet
Postdoc

Postdoc on akateemisen uran vaihe, jossa tehdään väitöskirjan jälkeisiä jatko- opintoja (). Tyypillisesti postdoc-vaihe ajoittuu alle viisi vuotta tohtorin tutkinnon suorittamisen jälkeen. Tyypillisesti niitä lähdetään tekemään muuhun korkeakouluun kuin siihen, jossa oma tutkinto on suoritettu. Postdoc-vaiheessa uransa alussa oleva tohtori tekee tutkimusta joko melko itsenäisesti, mutta yleensä vanhemman tutkijan opastuksessa kehittäen oman alansa ammattitaitoa. Postdoc-vaihe voidaan rahoittaa isäntälaitoksen maksamalla palkalla, säätiöiden tai muiden vastaavien tahojen maksamalla apurahalla tai projektirahoituksella. == Katso myös == *Jatkotutkinto *Tutkijatohtori == Lähteet == Luokka:Korkeakoulutus
Kaunis turhuus

Kaunis turhuus on suomalaisen Puolikuu-yhtyeen seitsemäs, vuonna 1997 ilmestynyt studioalbumi. Tuottaja on Esa Kaartamo ja levy-yhtiö PolyGram Finland Oy. Albumin musiikki on enimmäkseen konerytmien tahdittamaa melodista ja tanssittavaa poppia sekä "perinteisempää" kitararockia. Mukana on myös kaksi hitaampaa kappaletta. Kansitekstissä yhtye lupaa palata osassa "Sinisilmä". == Kappaleet == Kari Pesonen on tehnyt kaikki laulut. Sovituksista vastaavat Esa Kaartamo ja Puolikuu, paitsi kappaleilla A1, A5 ja B6 edellisten lisäksi myös Hannu Korkeamäki. "Kuin varkaat" -kappaleen taustaa LP-levyltä Exotic Moods for the Swinging Lovers on käytetty Copacabana Records Inc:n ystävällisellä luvalla. Edellä mainitun lisäksi albumin toinen hidas kappale on "Tahdon sut mun elämään". "Kuu Ristinummen yllä" ja "Kaunis maailma" ovat kitararockia. Niillä on mukana myös rumpali. "Pikkumetsään" poikkeaa sanoitukseltaan albumin muista ihmissuhdelauluista siinä suhteessa, että se viittaa lapsuusaikaan. == Kokoonpano == * Mauritz Möller – kitara, taustalaulu * Kari Pesonen – laulu, kitara, ohjelmointi * Jukka Asiala – basso, taustalaulu * Arto Häkkänen – rummut sekä * Esa Kaartamo – kitara, syntetisaattori, kitarasyntetisaattori, taustalaulu * Hannu Korkeamäki – ohjelmointi * Petri Alanko – ohjelmointi Esa Pulliaista kiitetään sitarista, jota kuullaan kappaleella "Ethän mene vielä". == Tuotantotiedot == * Tuottaja: Esa Kaartamo * Levy-yhtiö: PolyGram Finland Oy * Äänityspaikat: Millbrook, Finnvox, Square, 303, Karin paja * Miksattu Millbrookissa, Finnvoxissa ja Full Moon Musicissa * Äänitys ja miksaus: Juha Heininen (Millbrook), Juha Laakso (Finnvox), Timo Järvinen (FMM) * Masterointi: Pauli Saastamoinen (Finnvox) * Valokuvat: Numi Nummelin * Kuvausjärjestelyt: Nina Jalmanen * Layout: P. Vilkki (Deltalji) Albumin tuottamista ovat tukeneet Boot Factory Suutari Pekka Lahti ja Jack&Jones; Unlimited. == Lähteet == * Puolikuu MC Kaunis turhuus (PolyGram Finland Oy 539.584-4) 1997 Luokka:Suomalaiset rockalbumit Luokka:Vuoden 1997 albumit Luokka:Esa Kaartamon tuottamat albumit
Wolter Westerholm

Wolter Lennart Westerholm (27. kesäkuuta 1908 Helsinki – 31. joulukuuta 2009 Helsinki viitattu 13.10.2012) oli suomalainen yritysjohtaja. Hän sai vuorineuvoksen arvonimen vuonna 1961. Hän oli koulutukseltaan diplomi- insinööri ja toimi useiden yritysten toimitusjohtajana: Wärtsilä-Selluloosa 1951–1953, Äänekoski 1953–1957, Metsäliiton Selluloosa vuodesta 1957 ja Metsäliiton Paperi vuodesta 1962.Otavan Iso tietosanakirja, Otava 1966, osa 9 p. 1363 ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Yli satavuotiaiksi eläneet suomalaiset Luokka:Vuonna 1908 syntyneet Luokka:Vuonna 2009 kuolleet
Kuhmujäkälä

Kuhmujäkälä (Lasallia pustulata) on isokokoiseksi kasvava lehtimäinen jäkälä. Se kuuluu kuhmujäkälien sukuun. Kuhmujäkälän kilpimäiset sekovarret muodostavat usein laajoja tiheitä ryhmiä. Jäkälän yläpintaa peittävät suuret rakkulamaiset pullistumat ja ryhmittäin tummat ja haarovat isidiot. Yläpinnan väri vaihtelee harmaanruskeasta harmaaseen ja tummanruskeaan, kuivana vaaleampi. Alapinta on harmaanruskea tai mustanruskea ja syvien kuoppien kuvioima. Se kasvaa rättimäisinä levyinä ainakin ajoittain kosteilla jyrkänteillä ja saariston rantakallioilla. Kuhmujäkälän sekovarret kiinnittyvät kiveen keskisellä navalla ja saattavat kasvaa yli 20 senttimetriä leveiksi. Vanhemmiten ne haurastuvat reunoiltaan seulareikäisiksi ja niiden yläpintaan muodostuu mustia täpliä, jotka koostuvat tappimaisista lisäkkeistä. Tapit irtaantuvat helposti ja niiden avulla jäkälä leviää kasvullisesti. Kuhmujäkälää esiintyy Suomessa etelärannikolta Keski-Suomeen asti. Kuhmujäkälän jäkäläaineena eli sekundaarisena aineenvaihduntatuotteena esiintyy gyroforahappoa (C24H20O10), vähän lekanorahappoa (C16H14O7) ja hiaskiinihappoa, joskus skyriiniä (C30H18O10). Kuhmujäkälää on rautakaudella käytetty violettina tekstiiliväriaineena. == Lähteet == * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. === Viitteet === == Aiheesta muualla == * Laji.fi: Kuhmujäkälä (Umbilicaria pustulata) * Luopioisten kasvisto: Kuhmujäkälä (Lasallia pustulata) * UniProt: Taxonomy - Lasallia pustulata * Global Biodiversity Information Facility (GBIF): Umbilicaria pustulata * Consortium of Lichen Herbaria: Umbilicaria pustulata * Italic 7.0, The Information System on Italian Lichens: Umbilicaria pustulata * PheroBase: Semiochemicals of Lasallia pustulata Luokka:Kotelosienet Luokka:Jäkälät
Torsten Westerlund

Karl Torsten Westerlund (27. heinäkuuta 1888 Oulu – 6. maaliskuuta 1963 Helsinki Viitattu 1.10.2012) oli suomalainen yritysjohtaja, koulutukseltaan diplomi-insinööri. Hänelle myönnettiin 1948 vuorineuvoksen arvonimi.50-vuotias. Dipl.ins. K. T. Westerlund, Helsingin Sanomat, 27.07.1938, nro 198, s. 6, Kansalliskirjaston digitaaliset aineistot Westerlund tuli ylioppilaaksi 1906 ja suoritti diplomi-insinööritutkinnon Hannoverin teknillisessä korkeakoulussa 1912. Hän oli sitten assistenttina kyseisessä korkeakoulussa ja vuosina 1913–1914 Ab Karlstad Mekaniska Verkstadin insinöörinä Ruotsissa. Suomeen palattuaan Westerlund oli Tampereen Pellava- ja Rautateollisuus Oy:n palveluksessa konepajan insinöörinä ja vuosina 1919–1924 konepajan teknillisenä johtajana. Hän oli Suomen Gummitehtaan apulaisjohtajana 1925–1930 ja toimitusjohtajana 1930–1958.Otavan Iso tietosanakirja osa 9 p. 1364 Hän toimi myös Nokian ja Suomen Kaapelitehtaan johtokunnissa 1930-luvulta alkaen. Hänen isänsä oli musiikkikaupan perustaja R. E. Westerlund. Hänen poikansa oli Suomen Kaapelitehdas Oy:n ja vuodesta 1967 Oy Nokia Ab:n toimitusjohtaja Björn Westerlund. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Nokian henkilöstö Luokka:Vuonna 1888 syntyneet Luokka:Vuonna 1963 kuolleet
Wilhelm Westerlund

Fredrik Wilhelm Westerlund (20. elokuuta 1844 Tampere – 29. tammikuuta 1921 Helsinki) oli suomalainen lääkäri. Westerlundin vanhemmat olivat vaskiseppämestari Petter Gustaf Westerlund ja Cecilia Fontén ja puoliso vuodesta 1874 Karolina Lovisa Moberg, professori ja valtioneuvos Adolf Mobergin tytär (k. 1903). Westerlund tuli ylioppilaaksi 1862 ja valmistui filsofian kandidaatiksi 1867 ja lääketieteen lisensiaatiksi 1873. Hän väitteli samana vuonna lääketieteen ja kirurgian tohtoriksi. Westerlund oli Tyrväällä piirilääkäri 1876–1883, Loviisassa 1883–1889, Tammelassa 1889–1901 ja Tampereella 1901–1906. Kollegiasessorin arvonimen hän sai Vuonna 1900. Lääkintöneuvoksena Lääkintöhallituksessa Westerlund toimi vuosina 1906–1911. Hän julkaisi tilastollisia lääketieteellisiä tutkimuksia eri aloilta sekä Suomen Tiedeseuran Fennia-sarjassa julkaisun Studier i Finlands antropologi (6 osaa, 1900–1913), joka perustui yli 6000 henkilön antropologisiin mittauksiin.Otavan Iso tietosanakirja osa 9 p. 1364Ylioppilasmatrikkeli 1853–1899 (Viitattu 23.11.2019) Hänen antropologisia mittauksiaan pidetään uuraauurtavina.Kansallisbiografia viitattu 1.10.2012 ==Lähteet== Luokka:Suomalaiset lääkärit Luokka: Suomalaiset virkamiehet Luokka: Suomalaiset tietokirjailijat Luokka:Vuonna 1844 syntyneet Luokka:Vuonna 1921 kuolleet
Erik af Wetterstedt

Erik af Wetterstedt (1736–1822) oli ruotsalainen virkamies. Hänet nimitettiin Suomen maanmittauskonttorin johtajaksi 1771, ja vuodesta 1777 hän oli koko Ruotsin maanmittauskonttorin ylijohtaja. Hän oli Kustaa III:n mukana tämän Suomen-matkalla, oli mukana laatimassa suunnitelmia Suomen hallinnolliseksi jaoksi ja osallistui Suomen maatalouden kehittämiseen. Uppsalan läänin maaherra hänestä tuli 1794 ja yleisten asiain valmistelukunnan jäsen. Hänestä tuli kreivi 1806, ja presidentin arvonimen hän sai 1817.Otavan Iso tietosanakirja osa 9 p. 1377 Hänen poikansa oli hovikansleri, ulkoministeri Gustaf af Wetterstedt. ==Lähteet== Luokka:Ruotsalaiset virkamiehet Luokka:Ruotsalaiset maanmittarit Luokka:Ruotsin maaherrat Luokka:Vuonna 1736 syntyneet Luokka:Vuonna 1822 kuolleet
Seth Wichmann

Seth Edvin Wichmann (25. tammikuuta 1885 Pyhäjoki – 23. heinäkuuta 1939 Helsinki) oli suomalainen lääkäri ja professori. Hän oli Helsingin yliopiston naistentauti- ja synnytysopin dosentti vuosina 1916–1924 ja professori vuodesta 1924. Duodecim-seuran Acta-sarjan päätoimittaja hän oli vuosina 1919–1938. Hän suunnitteli niin sanotun Wichmannin pihdin (forceps fennica).Otavan Iso tietosanakirja, osa 9, p. 1410. Prof. S. E. Wichmann 50-vuotias, Aamulehti, 25.01.1935, nro 23, s. 3, Kansalliskirjaston digitaaliset aineistot. Viitattu 25.01.2025Ylioppilasmatrikkeli 1903, matrikkelinumero 28630 Seth Wichmannin vanhemmat olivat Pyhäjoen kirkkoherra Emil August Wichmann (1831–1886) ja Charlotta Wilhelmina (Minchen) Schroderus 8k. 1927). Hän tuli ylioppilaaksi Oulun lyseosta 1903 ja valmistui Helsingin yliopistosta lääketieteen kandidaatiksi 1907 sekä lääketieteen lisensiaatiksi ja tohtoriksi 1912. Hän opiskeli useaan otteeseen ulkomailla muun muassa Saksassa. Yrjö Kotivuori, Ylioppilasmatrikkeli 1640–1852: Emil August Wichmann. Verkkojulkaisu 2005. Luettu 25.1.2025. wichmann toimi 1911–1913 Helsingin yliopiston patologisen laitoksen amanuenssina ja assistenttina ja 1913–1916 Helsingin synnytyslaitoksen naistautien apulaislääkärinä. Hän oli 1918–1919 Suomenlinnan vankileirin kirurgisen sairaalan ylilääkärinä ja 1919–1924 Helsingin yliopiston naistentautien klinikan apulaisopettajana. Wichmann nimitettiin 1924 synnytys ja naistautiopin professoriksi. Hän kuului asiantuntijana useihin sairaalakomiteoihin, muun muassa syksyllä 1934 valmistunutta yliopiston naistenklinikkaa perustettaessa ja suunniteltaessa. Hän toimi tämän klinikan johtajana ja toisena ylilääkärinä. Wichmann oli Suomen Kätilöyhdistyksen keskusliiton hallituksen puheenjohtajana, Duodecim- seuran puheenjohtajana ja Duodecim-lehden päätoimittajana sekä ulkomaisten erikoisalansa julkaisujen toimittajana. Hän julkaisi lukuisia tutkimuksia obstetriikan ja gynekologian alalta. Wichmannin puoliso oli toimistopäällikkö Gertrud Johanna Lönnroth (1896–1993), ja myös heidän pojastaan Karri Kristian Wichmannista (1926–2019) tuli lääkäri ja professori.Antti Kasi ja Karri Mehiläinen palkittiin kunniamerkein Finlandia-talolla 6.11. Seth Wichmannin veljiä olivat vankila- ja sairaalapappi Kuopiossa Henrik August Wichmann (1859–1923), ylimetsänhoitaja Gustaf Emil Wichmann (1863–1943), kihlakunnantuomari, laamanni Aksel Benjamin Wichmann (1866–1932), suomalais- ugrilaisen kielitieteen professori Yrjö Jooseppi Wichmann (1868–1932), maanmittari Lennart Johannes Wichmann (1872–1923) ja helsinkiläinen apteekkari Alexis Rafael Wichmann (1876–1943). ==Lähteet== ==Kirjallisuutta== * ==Aiheesta muualla== * Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka: Suomalaiset päätoimittajat Luokka:Vuonna 1885 syntyneet Luokka:Vuonna 1939 kuolleet
Sigrid Wickström-Paaer

Sigrid Wickström-Paaer (1885–1923) oli suomalainen tekstiilitaiteilija. Hän opiskeli ensin Taideteollisuuskeskuskoulussa ja sitten Düsseldorfissa 1905–1907 sekä muualla Euroopassa lyhyempiä aikoja. Aluksi hänen alaansa oli keramiikka ja ensimmäisenä Suomessa batiikki. Hänen tunnetuin kuvakudoksensa on Kehrääjät (1912–1913). Hänen puolisonsa oli taiteilija Germund Paaer.Otavan Iso tietosanakirja osa 9 p. 1412 ==Lähteet== Luokka:Suomalaiset tekstiilitaiteilijat Luokka:Vuonna 1885 syntyneet Luokka:Vuonna 1923 kuolleet
Alli Wiherheimo

Alli Oivikki Wiherheimo (vuoteen 1905 Grönhag; 27. maaliskuuta 1895 Helsinki – 15. kesäkuuta 1978 Helsinki) oli Kotiliesi-naistenlehden ensimmäinen päätoimittaja 1922–1963 ja opetusneuvos. Hän toimi myös Suomen Naisten Kansallisliiton puheenjohtajana 1937–1938 ja Suomen Akateemisten Naisten Liiton puheenjohtajana 1938–1945.Otavan Iso tietosanakirja, osa 9, p. 1457. Wiherheimon vanhemmat olivat rakennusmestari Anders Viktor Grönhag ja Amanda Poussa. Hänen veljiään olivat ministeri T. A. Wiherheimo ja kunnallistalouden asiantuntija Onni Wiherheimo. Wiherheimo valmistui ylioppilaaksi Helsingin Suomalaisesta Yhteiskoulusta vuonna 1913 ja opiskeli Helsingin yliopistossa englantia, saksaa, estetiikkaa ja latinaa. Hän valmistui filosofian kandidaatiksi 1919 ja maisteriksi 1920. Opiskeluaikoinaan Wiherheimo tutustui Maila Talvioon, jonka kautta sai käännöstöitä WSOY:ltä. Vuosina 1919–1922 Wiherheimo työskenteli WSOY:n kustannustoimittajana, minkä jälkeen häntä pyydettiin vastaperustetun Kotilieden ensimmäiseksi päätoimittajaksi. Hän jatkoi tehtävässä yli 40 vuotta. Vuonna 1963 Wiherheimo sai opetusneuvoksen arvonimen työstään ”suomalaisen naiskansalaisen kasvattajana”. Samana vuonna hän sai Suomen Kulttuurirahaston tunnustuspalkinnon elämäntyöstään aikakauslehden toimittajana ja suomalaisen kotikulttuurin vaalijana ja kehittäjänä. Wiherheimon testamenttilahjoituksella perustettiin hänen nimeään kantava rahasto Suomen Kulttuurirahastoon. Sen kautta tuetaan nuoria suomalaisia naistieteilijöitä, joiden tutkimuskohteita ovat nykykielet, latina, Rooman kirjallisuus, teologia tai kotitaloustieteet. ==Lähteet== ==Kirjallisuutta== * * ==Aiheesta muualla== * Elämäkerran takana: Alli Wiherheimo paransi naisten asemaa – mutta unohdettiin. Yle Areena. 7.12.2019. Luokka:Suomalaiset päätoimittajat Luokka:Vuonna 1895 syntyneet Luokka:Vuonna 1978 kuolleet
Jenny Wihuri

Jenny Maria Wihuri o.s. Mäkelä (18. toukokuuta 1884 Raahe – 27. kesäkuuta 1943 Kulosaaren kunta) oli suomalainen lahjoittaja. Hän oli perustanut sisarensa kanssa menestyvän sekatavarakaupan Raaheen Talouskaupan vuonna 1914, josta kuitenkin luopui mennessään naimisiin Antti Wihurin kanssa vuonna 1920. Hän perusti vuonna 1942 yhdessä miehensä kanssa Jenny ja Antti Wihurin rahaston. Jenny ja Antti Wihurilla ei ollut omia lapsia, mutta he adoptoivat vuonna 1940 kaksi poikaa, veljekset Reijon ja Pentin, joiden isä oli kaatunut talvisodassa.Jukka Halonen: Seikkailija rakensi oman imperiuminsa. Mahtisuvut: Iltalehden erikoislehti 2016, s. 73–74. Helsinki: Alma Media. Hänen mukaansa on nimetty Suomen Meripelastusseuran pelastusristeilijä Jenny Wihuri. ==Lähteet== Luokka:Suomalaiset mesenaatit Luokka:Vuonna 1884 syntyneet Luokka:Vuonna 1943 kuolleet
Eero Viima

Eero Jalmari Viima (12. elokuuta 1907 Kisko – 6. marraskuuta 1982 Helsinki) oli Tukkukauppojen Oy:n pääjohtaja 1954–1972 Viitattu 2.10.2012. Hän oli koulutukseltaan kauppatieteiden maisteri ja sai vuorineuvoksen arvonimen 1960Facta 2001, WSOY 1986, 18. osa, palsta 243. Ennen pääjohtajakauttaan hän työskenteli yrityksessä konttoripäällikkönä 1942–1954.Otavan Iso tietosanakirja osa 9 palsta 1477 ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1907 syntyneet Luokka:Vuonna 1982 kuolleet
Munakokkeli

Munakokkeli on munista valmistettu ruokalaji. Munakokkeli valmistetaan rikotuista munista, jotka sekoitetaan maidon tai kerman kanssa. Seos kypsennetään rasvassa kattilassa tai paistinpannulla. Munat sekoitetaan lastalla yhteen, jolloin niistä muodostuu keltainen, pehmeä seos. Munakokkelissa voi olla muitakin täytteitä tai sen voi koristella valmiina. Ruokalajin oletetaan olevan peräisin Rooman valtakunnan tienoilta, koska roomalaiset kehittivät monia aamiaisruokia, kuten tavallisen munakkaan. Valtakunnan romahtaessa idea aamupalasta katosi ja kaikki paitsi työläiset, lapset ja vanhat ihmiset jättivät aamupalan välistä. 1300-luvulla italialainen keittokirja Libro Della Cucina kertoi roomalaisten ansaitsevan kiitoksen kuohkean munakokkelin luomisesta. ==Katso myös== *Munakas ==Lähteet== == Aiheesta muualla == Luokka:Munaruoat
Eduard Wiiralt

Eduard Wiiralt (1898–1954) oli virolainen graafikko. Hän asui Pariisissa 1925–1939 ja uudestaan vuodesta 1949 asuttuaan Ruotsissa pakolaisena 1945–1949. Hän oli uransa alussa ekspressionisti, ja aihepiiri oli uskonnollista, kirjallissymbolistista ja eroottista, myöhemmin hän teki luonnonaiheita ja eläinkuvia.Otavan Iso tietosanakirja, osa 9, palsta 1502 Wiiraltin tuotantoon kuuluivat 1930-luvun alun paheellista kaupunkielämää groteskisti esittävät apokalyptiset teokset Põrgu (Helvetti), Jutlustaja (Saarnaaja) ja Kabaree. ==Lähteet == Luokka:Virolaiset taiteilijat Luokka:Vuonna 1898 syntyneet Luokka:Vuonna 1954 kuolleet
Arved Viirlaid

Arved Viirlaid (11. huhtikuuta 1922 − 21. kesäkuuta 2015) oli virolainen kirjailija. Hän pakeni 1943 Suomeen ja osallistui jatkosotaan. Myöhemmin hän siirtyi ensin Ruotsiin ja Englantiin, sittemmin Kanadaan.Otavan Iso tietosanakirja osa 9 p. 1503 ==Suomennokset== *Ristittömät haudat. Tekijän lyhentämästä laitoksesta suom. Martti Rauhala. Karisto, 1968 *Henki ja kahleet: erään vapaustaistelijan kertomus, suom. Martti ja Elina Rauhala. Karisto, 1981 *Merkityt: dokumentaarinen romaani, [käännös: Annely Mesikäpp]. LampLite, 2010 *Pohjantähden pojat, suomentanut Eero Riuttala. Ajatus, 2010 ==Lähteet== Luokka:Virolaiset kirjailijat Luokka:Kanadalaiset kirjailijat Luokka:Amerikanvirolaiset henkilöt Luokka:Vuonna 1922 syntyneet Luokka:Vuonna 2015 kuolleet
Johan Henrik Wijkman

Johan Henrik Wijkman (myös Juhana Henrik Vijkman, noin 1698 Porvoo – 7. syyskuuta 1751 Tukholma) oli suomalainen kihlakunnantuomari ja valtiopäiväedustaja. Wijkman oli yhteistyössä Venäjän kanssa ja pyrki kaatamaan Ruotsia hallineen hattupuolueen hallituksen. Hänet vangittiin maanpetoksen takia ja mestattiin. Wijkmanin vanhemmat olivat Porvoon pormestari Jakob Wickmannus, myöhemmin Wijkman (k. 1728) ja hänen ensimmäinen puolisonsa Anna Elisabet Gottsman. Wijkman seurasi tuomaria käräjillä 1715 ja hän oli Turun hovioikeuden auskultanttina 1720. Wijkman toimi kamarikollegion ylimääräisenä virkamiehenä vuodesta 1720, Kyminkartanon ja Lappeen tuomiokunnan tuomarin apulaisena vuonna 1722 sekä vuodesta 1722 lähtien Turun hovioikeuden asianajajana. Hän oli Raahen pormestarina vuodesta 1729 ja viimeksi hän oli Pien-Savon tuomiokunnan tuomarina 1740–1751. Wijkman oli myös Raahen pormestarina ollessaan valtiopäivämiehenä vuosien 1731 ja 1738–1739 valtiopäivillä. Luettu 30.5.2014.Otavan Iso tietosanakirja osa 9 p. 1509. Wijkman pakeni sotaa Ruotsiin 1741, mutta palasi Suomeen tuomarinvirkaan 1743. Kun hänet oli ilmiannettu epäsäännöllisestä elämästä ja omavaltaisesta käytöksestä, hän pakeni 1748 Venäjälle tutkinnan vielä ollessa meneillään, mutta palasi Suomeen 1749. Kruunu takavarikoi hänen omaisuutensa, jolloin hän värväytyi Tukholmassa ollessaan rahapulassa Venäjän asiamieheksi Suomessa 1750. Hänet paljastettiin ja vangittiin 1751, tuomittiin valtiopetoksesta 12.8.1751 kuolemaan ja mestattiin Tukholmassa 7.9.1751. Wijkman oli naimisissa Kristina Elisabet von Ackernin kanssa. ==Lähteet== Luokka:Ruotsin säätyvaltiopäivien valtiopäivämiehet Luokka:Raahen kaupunginjohtajat Luokka:Suomalaiset tuomarit Luokka:Suomalaiset vakoojat Luokka:Suomalaiset teloitetut Luokka:Ruotsin teloittamat Luokka:Vuonna 1698 syntyneet Luokka:Vuonna 1751 kuolleet
K. B. Wiklund

thumb|200px|Karl Bernhard Wiklund Karl Bernhard Wiklund (1868 Västerås – 28. elokuuta 1934 Uppsala) oli ruotsalainen Lapin-tutkija ja Uppsalan yliopiston suomalais-ugrilaisten kielten professori 1905–1933.Otavan Iso tietosanakirja osa 9 p. 1511 Hänen arkistonsa on Uppsalan yliopistonkirjastossa. Ruotsin valtionarkistossa on hänen lapinkyliä koskeva jäljennöskokoelmansa.Foark.umu.se Kuuluisa lapinkielen tutkija, prof. Karl Wiklund kuollut, Helsingin Sanomat, 31.08.1934, nro 233, s. 4, Kansalliskirjaston digitaaliset aineistot. Viitattu 31.08.2024 Suoritettuaan ylioppilastutkinnon Wiklund hän lähti tutkimaan tunturisaamelaisten kieltä ja oloja ja eli kaksi vuotta lapinkodissa heidän luonaan. Takaisin palattuaan Wiklund suoritti 1894 filosofian lisensiaattitutkinnon, sai 1896 tohtorinarvon ja hänet nimitettiin 1896 Uppsalan yliopiston suomalais-ugrilaisen kielitieteen dosentiksi. Vuodesta 1905 alkaen Wiklund toimi suomalais- ugrilaisen kielitieteen professorina eroten vuonna 1932 virastaan täysinpalvelleena. Wiklund tutki ensimmäisenä saamenkieltä nykyaikaisen kielitieteen kannalta suorittaen tutkimuksensa pääasiassa Ruotsin Lapissa. Hän otti kuitenkin samalla huomioon kaikki saamenkielen murteet ja esitti niistä laajan yleiskatsauksen. Wiklund laati luulajansaamen oppikirjan, joka oli perustana Ruotsin saamen kirjakielelle. Hän otti osaa myös saamenkielisen raamatun käännös- ja julkaisemistyöhön. Wiklund tutki myös laajemminkin suomalais-ugrilaisia kieliä ja niiden mahdollista sukulaisuutta indoeuroppalaisten kielien kanssa. Wiklund oleskeli vuosina 1892–1893 Suomessa ja tutustui tällöin myöskin suomen kieleen murteita myöten. Hän sairasti jo nuoresta saakka keuhkotautia ja nuorena ylioppilaana lähti Lappiin saadakseen parannusta tähän tautiin. Hän toimitti yhdessä E. N. Setälän kanssa teossarjan Suomen kielen muistomerkkejä ensimmäisen osan. ==Julkaisuja== *Laut- und Formenlehre der Lulelappischen Dialekte (1891) *Stufenwechselstudien (Le Monde Oriental 1913, 1915, 1919) *Die Herkunft der Lappen (1937, Folkliv) ==Lähteet== Luokka:Ruotsalaiset kielitieteilijät Luokka:Vuonna 1868 syntyneet Luokka:Vuonna 1934 kuolleet
Anders Gabriel Wikman

Anders Gabriel Wikman (13. toukokuuta 1788 Marttila – 27. maaliskuuta 1876 Längelmäki Luettu 19.12.2017.) oli suomalainen pappi. Hän laati 1830-luvulla ensimmäisen laajan ruotsalais-suomalaisen sanakirjan. Kirjassa on runsaasti aineistoa muun muassa suomen murteista. Teos jäi aikanaan julkaisematta.Otavan Iso tietosanakirja osa 9 p. 1511 ==Lähteet== ==Kirjallisuutta== *Martti Rapola, Antti Wikmanin sanakirja, Helsinki: Suomalaisen kirjallisuuden seura, 1956 Luokka:Suomalaiset papit Luokka:Vuonna 1788 syntyneet Luokka:Vuonna 1876 kuolleet
Karl Robert Villehard Wikman

Karl Robert Villehard (Ville) Wikman (20. toukokuuta 1886 Vaasa – 14. toukokuuta 1975 TurkuKuolleita (maksullinen artikkeli) Helsingin Sanomat 21.5.1975, HS Aikakone. Viitattu 14.3.2018.) oli suomalainen kansatieteilijä ja sosiologi. Hän oli Åbo akademin pohjoismaisen etnologian ylimääräinen professori 1942–1955 . Hänen tutkimuskohteenaan oli muun muassa nuorison seurustelu ennen avioliittoa.Otavan Iso tietosanakirja osa 9 p. 1511Ylioppilasmatrikkeli 1905–1907 Wikman oli myös Svenska litteratursällskapet i Finlandin arkiston amanuenssi 1915–1918 ja kansanrunousarkiston johtaja 1918–1927 sekä alan ruotsinkielisten julkaisusarjojen päätoimittaja 1918–1924. Hän oli Ruotsalaisen kansanpuolueen keskustoimikunnan jäsen 1920–1927 ja 1934–1946. ==Lähteet== Luokka:Suomalaiset professorit Luokka:Suomalaiset etnologit Luokka:Åbo Akademin professorit Luokka:Vuonna 1886 syntyneet Luokka:Vuonna 1975 kuolleet
Matias Wilhelm Wikström

Matias Wilhelm Wikström (1804–1835) oli suomalainen pappi ja suomen kielen kieliopin laatija. Hän oli Mustasaaren ja Vaasan kaupungin kirkkoherran apulainen 1826–1831, Vaasan lääninvankilan ja -sairaalan saarnaaja 1831–1834, venäjän kielen sijaisopettaja Vaasan triviaalikoulussa 1829–1834 ja Porin triviaalikoulussa 1834–1835.Otavan Iso tietosanakirja, osa 9, palsta 1514 Kun suomen kieli tuli Vaasan yksityisessä oppikoulussa oppiaineeksi, Wikström laati suomen kieliopin Försök till en Finsk Grammatika, framställande en enda Declination och en enda Conjugation (C. A. Londicer, 1832), jossa sivun laajuista "kirjainoppia" seuraa "sanaoppi" (= taivutusoppi) ja suhteellisen laaja "sanainkäyttöoppi" eli syntaksi sekä liitteinä johto-oppi ja kielennäytteitä käännöksineen ja kieliopillisine selityksineen.Wikström, Matias Wilhelm, Tietosanakirja. Osa 10, palsta 1247. Tietosanakirja-osakeyhtiö 1919 ==Lähteet== ==Aiheesta muualla== * Försök till en Finsk Grammatika verkossa Luokka:Suomen evankelis-luterilaisen kirkon papit Luokka:Suomalaiset opettajat Luokka:Vuonna 1804 syntyneet Luokka:Vuonna 1835 kuolleet
Killing Them Softly

Killing Them Softly on vuonna 2012 ensi-iltansa saanut Andrew Dominikin ohjaama rikoselokuva, jonka pääosassa on Brad Pitt. Elokuva perustuu George V. Higginsin vuoden 1974 romaaniin Cogan’s Trade. Elokuva sai ensi-iltansa 22. toukokuuta 2012 Cannesin elokuvajuhlilla, ja sai myönteiset arvostelut. == Juoni == Romaanista mukautettu juoni sijoittuu New Orleansiin. Johnny Amato päättää ryöstää korkeilla panoksilla pelattavan laittoman pokeripelin, joka on Markie Trattmanin järjestämä. Amato palkkaa ryöstäjiksi entisen liikekumppaninsa Frankien ja heroiiniaddikti Russellin. Jackie Cogan tutkii ryöstöä ja päättää rangaista sekä ryöstäjiä että ryöstön uhria, jotta mafian luottamus pelitoimintaan palautuu. == Näyttelijät == == Lähteet == == Aiheesta muualla == * * Luokka:Vuoden 2012 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset romaaneihin perustuvat elokuvat
Sortavalan lyseon Kilpaveikot

Suomen Lyseoiden Urheilijat perustettiin 1899 ja sen Sortavalan alaosasto vuonna 1900 johtajanaan Eliel Vartiainen, joka toimi koulun voimistelunopettajana 1900-1940 lähes koko ajan. Vuonna 1915 seura otti käyttöön nimen Lyseon Kilpaveikot. Seuran huomattavimpia urheilijoita oli Emil Liljeberg (myöh. Liusvaara)Rannikonpuolustaja 1975, sivu 27, majuri E.B. Liusvaara 80 vuotta, joka voitti useita Suomen mestaruuksia 1913-1918 välisenä aikana pituushypyssä ja kolmiloikassa, sekä vauhdillisessa että vauhdittomassa. Samoissa lajeissa hän saavutti myös viisi SLU:n mestaruutta. ==Lähteet== ==Aiheesta muualla== * Toivo Ahjopalo: Me urheilimme Laatokan- Karjalassa ja Sortavalassa, 1966 Luokka:Sortavalan suomalaiset urheiluseurat Luokka:Suomalaiset urheilun yleisseurat Luokka:Vuonna 1900 perustetut urheiluseurat